paragraph_text: Zagrebparking d.o.o. osnovan je 1965. godine pod imenom Centar do 1993. kada mijenja ime u Zagrebparking. Podružnica je Zagrebačkog holdinga od 2. siječnja 2007. godine. U djelokurugu podružnice nalaze se javna parkirališna mjesta, javne garaže i tzv. „pauk” služba. Sredinom 1991. godine otvorena je prva javna garaža u Martićevoj ulici. Godine 2001. Zagrebparking među prvima je u svijetu pokrenuo mogućnost plaćanja parkiranja mobilnim telefonom, tri godine prije uvođenja ovog sustava u Ujedinjenomu Kraljevstvu. Razvojem tehnologije bežičnih komunikacija projekt m-parking omogućio je korisnicima noviji i suvremeniji oblik plaćanja usluge parkiranja, povezujući kasnije i sve postojeće mobilne operatere u jedinstven sustav. Težeći poslovnom konceptu održivog razvoja 2015. godine, podružnica smanjuje cijenu parkiranja hibridnim i električnim vozilima u garažama kojima upravlja, a 2018. godine otvara punionice za električna vozila u 5 javnih garaža. Od 2018. godine građanima je dostupna i mobilna aplikacija Zgpark.